Ehdotus tilapäisen suojelun kohteena olevien, siirtymään joutuneiden henkilöiden vastaanoton ja oleskelun yhteydessä noudatettavaa solidaarisuutta koskevaksi yhteiseksi toiminnaksi /* KOM/98/0372 lopull. - CNS 98/0222 */



Virallinen lehti nro C 268 , 27/08/1998 s. 0022



Ehdotus tilapäisen suojelun kohteena olevien, siirtymään joutuneiden henkilöiden vastaanoton ja oleskelun yhteydessä noudatettavaa solidaarisuutta koskevaksi yhteiseksi toiminnaksi (98/C 268/14) (ETA:n kannalta merkityksellinen teksti) KOM(1998) 372 lopull. - 98/0222(CNS) (Komission EU:sta tehdyn sopimuksen K.3 artiklan 2 kohdan b alakohdan nojalla 26 päivänä kesäkuuta 1998) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon komission tehdyn ehdotuksen, ottaa huomioon Euroopan parlamentin lausunnon, sekä katsoo, että sopimuksen K.1 artiklan 1 kohdan mukaan turvapaikkapolitiikkaa pidetään jäsenvaltioiden yhteistä etua koskevana asiana, neuvosto ilmoitti 25 päivänä syyskuuta 1995 antamassaan, siirtymään joutuneiden henkilöiden vastaanoton ja tilapäisen oleskelun aiheuttamien kustannusten jakamista koskevassa päätöslauselmassa (1) pitävänsä tärkeänä päättää solidaarisuustoimenpiteistä, jotta kunkin jäsenvaltion osalle tulevat tehtävät jakautuisivat tasaisemmin, siirtymään joutuneiden henkilöiden tilapäistä suojelua koskeva yhteinen toiminta, joka on hyväksytty, vahvistaa tarvetta täydentää jäsenvaltioiden ponnistuksia toimenpitein, joiden tarkoituksena on solidaarisuuden lisääminen, solidaarisuuden periaatteen on ilmettävä konkreettisina toimenpiteinä niiden jäsenvaltioiden auttamiseksi, joita tilapäisen suojelun kohteena olevien henkilöiden vastaanotto erityisesti koskee, tämä solidaarisuuden on ilmettävä ennen kaikkea taloudellisena tukena, jota myönnetään hätäapuun ja erityisesti asumiseen ja sosiaaliseen hyvinvointiin liittyvien vastaanottohankkeiden edistämiseen, kustannusten oikeudenmukainen jakaminen voi myös johtaa tilapäisen suojelun kohteena olevien henkilöiden jakamiseen jäsenvaltioiden kesken; tämä jakaminen voi kuitenkin tapahtua ainoastaan ennen henkilöiden saapumista tai heidän saapuessaan jäsenvaltioon, näiden solidaarisuustoimenpiteiden täytäntöönpanoa koskevat päätökset on tehtävä yksimielisesti, tämän yhteisen toiminnan on tultava voimaan samana päivänä siirtymään joutuneiden henkilöiden tilapäistä suojelua koskevan yhteisen toiminnan kanssa, ON HYVÄKSYNYT TÄMÄN YHTEISEN TOIMINNAN: 1 artikla Yleiset säännökset 1. Tätä yhteistä toimintaa sovelletaan siirtymään joutuneiden henkilöiden tilapäistä suojelua koskevan, jäljempänä "tilapäinen suojelumenettely", yhteisen toiminnan 3 ja 4 artiklan tarkoittamiin tilapäisen suojelumenettelyn edunsaajiin. 2. Jäsenvaltiot noudattavat tämän yhteisen toiminnan täytäntöönpanossa 4 päivänä marraskuuta 1950 tehtyä Euroopan ihmisoikeussopimusta. 2 artikla Solidaarisuuden periaate 1. Hyväksyessään tilapäistä suojelua koskevan menettelyn tai siirtymään joutuneiden henkilöiden tilapäistä suojelua koskevan yhteisen toiminnan 4 artiklassa tarkoitetun katsauksen perusteella neuvosto voi yksimielisesti jäsenvaltion tai komission aloitteesta tehdä päätöksiä solidaarisuusmenettelyiden täytäntöönpanosta niiden jäsenvaltioiden auttamiseksi, joita tilapäisen suojelun kohteena olevien henkilöiden vastaanotto erityisesti koskee. 2. Neuvosto voi ennen päätöksen tekemistä pyytää asiasta Yhdistyneiden Kansakuntien pakolaisasiain päävaltuutetun virastosta lausunnon. 3 artikla Taloudellinen tuki Tämä yhteisen toiminnan 2 artiklan 1 kohdassa tarkoitettu päätös merkitsee ennen kaikkea taloudellisen tuen myöntämistä yhteisön talousarviosta tarkoituksena kattaa tietyt tilapäisen suojelun kohteena olevien henkilöiden vastaanoton aiheuttamat kustannukset. Tämä taloudellinen tuki voi olla seuraavissa muodoissa: a) avustus tilapäiseen asuntoon, toimeentuloon ja kiireelliseen lääkärinapuun tilapäisen suojelumenettelyn kolmen ensimmäisen kuukauden aikana, tai b) avustus tilapäisen suojelun edunsaajien vastaanottohankkeille, erityisesti tilapäistä suojelua koskevan yhteisen toiminnan 9 artiklan soveltamisesta johtuvien asumisesta ja sosiaalisesta hyvinvoinnista sekä koulutuksesta aiheutuvien kustannusten kattamiseen. 4 artikla Muu apu Edellä 2 artiklan 1 kohdassa tarkoitettu päätös voi lisätoimenpiteenä sisältää myös säännöt, joiden mukaan tilapäisen suojelun kohteena olevat henkilöt jaetaan jäsenvaltioiden kesken ennen heidän saapumistaan tai heidän saapuessaan jäsenvaltioiden alueelle. Mahdollisesti suoritettava jako ei vaikuta 15 päivänä kesäkuuta 1990 tehdyn Dublinin yleissopimuksen (2) määräysten soveltamiseen, elleivät jäsenvaltiot päätä lykätä turvapaikkahakemuksen käsittelyä siirtymään joutuneiden henkilöiden tilapäistä suojelua koskevan yhteisen toiminnan 10 artiklan 1 kohdan 2 alakohdassa olevin edellytyksin. 5 artikla Avoimuus 1. Euroopan parlamentille ilmoitetaan välittömästi tämän yhteisen toiminnan nojalla annetuista soveltamissäännöistä. 2. Tämän yhteisen toiminnan nojalla annetut soveltamissäännöt julkaistaan Euroopan yhteisöjen virallisessa lehdessä heti kun neuvosto on hyväksynyt ne. 6 artikla Loppusäännökset Tämä yhteinen toiminta julkaistaan Euroopan yhteisöjen virallisessa lehdessä heti kun neuvosto on hyväksynyt sen. Se tulee voimaan päivänä, jona se julkaistaan tai jos siirtymään joutuneiden henkilöiden tilapäistä suojelua koskevaa yhteistä toimintaa ei vielä ole julkaistu, viimeksimainitun julkaisemispäivänä. (1) EYVL C 262, 7.10.1995, s. 1. (2) EYVL C 254, 19.8.1997, s. 1.